
Bakom et orde 


Alba. Et av de gamle navnene på Skottland. Fortsatt i bruk på skotsk gælisk. 
Andiamo. Italiensk for ”La oss dra”. 


Andromeda. Navnet på galaksen som også kalles M31 fordi den var det 31. ob- 
jektet i katalogen som ble publisert av den franske astronomen Charles Messier 
i 1774. Galaksen har en diameter på om lag 200.000 lysår, og befinner seg cirka 
to millioner lysår fra jorden. Den er oppkalt etter prinsessen Andromeda i gresk 
mytologi. 


Ardan. Mannsnavn med rot i det irske ordet ”ardanach”, som betyr ”høye ambisjo- 
ner”. I legenden om den vakre kvinnen Deirdre er Ardan navnet på en av brødrene 
som hjelper henne å flykte til Skottland slik at hun skal slippe å gifte seg med kong 
Conchobhar MacNessa. 


Athena. Gresk gudinne for visdom og heroiske dåder. Tilsvarer Minerva i romersk 
mytologi. 


Avalon. Mytisk stedsnavn som ofte forbindes med England. Forekommer blant an- 
net i legendene om kong Arthur. Har trolig rot i det keltiske ordet for eple, ”abal”. 
I walisisk heter eple fortsatt ”afal”, og uttales ”aval”. 


Ben. Et opprinnelig gælisk ord for ”fjell” eller ”høydedrag”. Brukes vanligvis om fjell 
med en markant form. ”The twelve bens”, på irsk ”Na Beanna Beola”, er en kjent 
betegnelse på tolv fjelltopper i distriktet Connemara i vestre Irland. Ben Nevis er 
Skottlands og Storbritannias høyeste fjell. 


Brandon's mount”. Mount Brandon, et 952 meter høyt fjell på Dingle-halvøya i 
fylket Kerry i vestre Irland. Det irske navnet er "Sliabh Bhreandåin” eller "Cnoc 
Bréanainn”, som betyr "Brendans fjell”. Navnet henviser til den irske sankt Brendan, 
kjent fra ulike legender om en sjøreise fra Irland til et mytisk land langt unna som 
noen mener kan ha vært Amerika. 


Branna. Irsk jentenavn, av ”bran”, ordet for ”ravn”. Brukes i betydningen ”En skjønn- 
het med ravnsvart hår”. 


Brigantia. Keltisk gudinne hvis navn kommer av ”brig”, et ord som blant annet har 
betydd ”kraftfull”, ”elevert” og ”flammende”. Det er betydelige likheter mellom 
Brigantia og den romerske gudinnen Minerva. I irsk sammenheng er sankt Brigid en 
framstående helgen, nesten like viktig som sankt Patrick. Muligens er Brigid både 
navnet på en historisk kvinneskikkelse og betegnelsen på den irske varianten av Bri- 
gantia. Det er også interessante paralleller mellom Brigid og Jomfru Maria. Sankt 
Brigid kalles sågar ”Mary of the Gael”, altså det gæliske folkets Maria. En hellig ild 
til minne om sankt Brigid skal ha blitt holdt i live i kirken i Kildare i flere hundre år, 
helt til Irland mistet de siste restene av sin selvstendighet ved inngangen til 1600- 
tallet, og England forsøkte å utrydde alt som ikke passet inn i protestantismen. 
http://kildare.ie/local-history/kildare.htm 


Bruno. Giordano Bruno (1548-1600), den italienske filosofen som ble brent på 
bålet av Inkvisisjonen på grunn av hans ”kjetterske” tanker om universets og solsys- 
temets natur. 


Byron. Informasjon hentet fra http://englishhistory.net/byron/poetry.html 

C'era una volta. Italiensk uttrykk for ”En gang for lenge siden.” 

Clann Lir. Irsk for Children of Lir, av mange regnet som en av de vakreste av de 
gamle irske legendene. Lir er en genitivform av navnet Lear, som trolig var inspira- 
sjonen til Shakespeares King Lear. 

Det stig av hav eit alveland. Første linje i Arne Garborgs dikt ”Mot soleglad”. 


Demerara. Ekte brunt rørsukker med en gyllen farge og en særegen lukt og smak. 


Donegal. Et fylke i det nordvestre Irland. På irsk Dun Na nGall, ”festningen til de 
fremmede”. 


Eburonene. Et folkeslag som ble totalt utslettet under De Bello Gallico, Julius 
Cæsars galliske krig. Navnet eburon henger trolig sammen med ordet for barlind, 
”yew” på engelsk. Barlindens bar er sterkt giftig, og Cæsar forteller at høvdingen 
Catuvolcus tok livet av seg ved å drikke en ekstrakt av barlind. I keltisk og irsk 
kultur hadde barlinden en spesiell status, antakelig fordi den kan nå en svært høy 
alder. Mayo, et fylke i Irland, har navn etter ”Barlindens sletter”. 


Eileen. Fra det gamle irske navnet Eibhlin. 


Elysium. Latin, stammer fra det greske ordet Elysion. Ofte brukt som et synonym 
for Paradis. 


Endeavour. Skipet som den engelske oppdageren James Cook (1728-1779) benyt- 
tet på sin berømte reise langs østkysten av Australia. 


En fryktelig skjønnhet var født. En linje hentet fra diktet ”Easter, 1916”av William 
Butler Yeats. Fritt oversatt. Det berømte diktet handler om påskeopprøret som fant 
sted i Irland, og slutter med ”A terrible beauty is born.” Påskeopprøret ble begyn- 


nelsen på kampen for Irlands uavhengighet. 


Eoghan. Et gammelt irsk mannsnavn. Ofte anglifisert til ”Owen”. Flere irske konger 
bar navnet Eoghan. 


Fadö. Irsk for ”En gang for lenge siden”. 
Fair Cow's Way. "Bealach na Bö Finne”, det irske navnet på Melkeveien. 


Frigg. I norrøn mytologi var Frigg Odins hustru. Forbundet med himmelen, og med 
kjærlighet og fruktbarhet. 


Frøy. Bror til den vakre Frøya. Knyttet til fruktbarhet, fred og velstand. 

Fønster. Fra det svenske ordet for ”vindu”. 

Glen Torridon. En storslått fjelldal i det skotske høylandet. 

Golden Stag. Hjorten har hatt en spesiell stilling i flere av verdens kulturer. I keltisk 
mytologi symboliserer kronhjorten guden Cernunnos. Den mest kjente avbildnin- 
gen av Cernunnos er den som finnes på Gundestrup-kjelen, som ble funnet i Jyl- 
land i Danmark i 1891. 

Heath. Heathcliff Andrew Ledger (1979-2008). En lovende skuespiller fra Aust- 
ralia som ble funnet død i sin leilighet i New York i januar 2008. Ledger var med i 
filmer som Ned Kelly, The Patriot og Brokeback Mountain. 

Helios. Den greske solguden. 

Høyenholm. Kirkegård på midtre del av Jeløy, Moss kommune. 

Isle of Skye. En øy i vestre Skottland. 

Lapis philosophorum. Latin for ”filosofens stein”, et kjent begrep i alkymien. Den 
som klarte å framstille den mystiske substansen som dette begrepet representerte, 


ville kunne benytte den til å forvandle vanlige metaller til gull. Også brukt i over- 
ført betydning om det som fører til et høyere spirituelt nivå. 


Magnum opus. Latin for ”storverk” eller ”mesterverk”. Opprinnelig et uttrykk brukt 
i alkymien om det å oppnå forvandling av ordinære metaller til gull. I religiøse tra- 
disjoner som framhever behovet for åndelig utvikling, er uttrykket blitt brukt som 
et bilde på den vanskelige prosessen som den enkelte må gjennom for å oppleve 
kontakt med det guddommelige og vinne en høyere erkjennelse. 


Manannan. Den keltiske guden for havet, i irske sagn kalt Manannan mac Lir. Øya 
Man i Irskesjøen er trolig oppkalt etter Manannan. 


Manannans hester. En gammel irsk poetisk metafor for bølgene på havet. En fore- 
stilte seg at de hvite skumtoppene var hestenes maner. 


Merula. Turdus merula, latin for svarttrost. 


Minerva. Romersk, jomfruelig gudinne for blant annet visdom, krigskunst, poesi 
og medisin. Noen ganger avbildet som en ugle. Del av en hellig treenighet sammen 
med Tinia og Uni. 


Moidart Castle. Festningsruin på den skotske vestkysten. 


Morild. Skapes av lys som avgis av saltvannslevende planktonarter, ofte når de for- 
styrres av en båt eller av noe annet som rører opp vannet. Fenomenet er til tider 
sterkt nok til at det kan observeres helt fra verdensrommet. 


Muiredhach. Irsk mannsnavn. Flere irske konger bar navnet Muiredhach. Anglifi- 
sert til Murdoch. Muir er irsk for sjø, som i Muir Éireann, Irskesjøen. 


Munro peaks. De av de skotske fjelltoppene som er høyere enn 3.000 fot kalles 
ofte ”the Munros”. 


No mun ho søkke. En linje hentet fra det siste verset i den nynorske oversettelsen 
av diktet Voluspå, som forteller om verdens begynnelse, om Ragnarok og om den 
påfølgende gjenfødelsen. www.heimskringla.no/norsk/edda/voluspa.php 


Oweynagat. En hule i fylket Roscommon i Irland. Ifølge den lokale folkloren fører 
hulegangen til ”den andre siden”, et kjent begrep i keltisk mytologi. Inne i hula fin- 
nes inskripsjoner på Ogham, et alfabet inspirert av trær, og som trolig ble benyttet 
ved spesielle anledninger av druidene og andre grupper i den gamle gæliske sam- 
funnsordenen. 


Oggi & una bella giornata. Italiensk for ”I dag er en vakker dag.” 


Rapparee. Fra irsk ”ropairi”, brukt om rebeller og landeveisrøvere i Irland. Red- 


mond O'Hanlon var en av de mest kjente, fryktet av de engelske okkupantene og 
elsket av den undertrykte irske befolkningen. 


Rip. Et område i sjøen eller i en elv med spesielt sterke og farlige strømmer. 


Saffron. Den irsk-gæliske nobiliteten skal ha hatt for vane å farge elementer i kles- 
drakten sin slik at de fikk en gul, safranliknende farge. Om de brukte ekte safran el- 
ler en annen, mindre kostbar farge, er ukjent. I alle tilfelle var den safrangule fargen 
et så sterkt symbol på det å være etnisk irsk og uavhengig at den engelske kongen 
Henry VIII nedla forbud mot farging av klær med safran i de områdene i Irland som 
var kontrollert av den engelske kronen. www.reconstructinghistory.com 


Sagan. Den karismatiske amerikanske astronomen Carl Sagan (1934-1996), blant 
annet kjent for sin innsats for å popularisere viten og teorier om universet, og for 
sin støtte til letingen etter intelligent liv i andre solsystemer og galakser. Se www. 
carlsagan.com 


Skarabé. En bille i familien Scarabaeidae. Arten Scarabaeus sacer, som er en nær 
slektning av den norske tordivelen, representerte guden Khepri i egyptisk mytologi. 
På grunn av billens særegne livssyklus og oppførsel ble den knyttet til solens gang 
over himmelen, og til fornyelse, gjenfødelse og oppstandelse. 


Sol. Det romerske motstykket til Helios. 


Titan. Den største av Saturns måner. Det faktum at Titan har en atmosfære av 
nitrogen og innsjøer av flytende hydrokarboner, har fått mange astronomer til å 
spekulere på om det kan være liv der. 


Via Lactea. Latin for ”Melkeveien”. 


Voyager. Henviser til romsondene Voyager 1 og 2. De ble begge sendt av gårde i 
1977, og er i skrivende stund i ferd med å forlate solsystemet. Begge inneholder en 
CD-liknende plate i kobber og gull, og på disse platene ligger et skjønnsomt utvalg 
av bilder, lyder og musikk som er ment å gi eventuelle finnere et inntrykk av Jorden 
og menneskene. Håpet er at sondene en gang i framtiden vil bli oppdaget av intel- 
ligente vesener, og at platene vil inspirere dem til å ta kontakt. 


Yellow robes. En henvisning til buddhistiske munker. Den oransje eller rødlige 
fargen på draktene er knyttet til fargen på løv som er i ferd med å falle, og var opp- 
rinnelig ment å fungere som en påminnelse om behovet for å gi slipp på jordiske 
fristelser. Høsten 2007 gjennomførte munker i Burma store, ikke-voldelige demon- 
strasjoner for frihet og demokrati. Opprøret ble brutalt slått ned av diktaturet. 


Wynd. Fra skotsk engelsk. Et smug eller en smal gate. 
Diverse informasjons- og inspirasjonskilder: 


Atkinson, Bill 2004, Within the Stone, BrownTrout Publishers, Inc, San Francisco 

Beckley, Bill and Shapiro, David 1998, Uncontrollable Beauty: Toward å New Aest- 
hetics, Allworth Press, New York 

Caesar, Julius 2004, The Gallic War, Harvard University Press, Cambridge, Mas- 
sachusetts 


Dictionary.com, dictionary.reference.com 

Rosenthal, M.L. 1994, Running to Paradise: Yeat's Poetic Art, Oxford University 
Press, New York 

Yeats, William Butler 1996, Selected Poems and Four Plays, 4th edition, Scribner, 
New York 

Wikipedia, The Free Encyclopedia, en.wikipedia.org 


Hva set N/A 


Samtlige fotografier i denne boken kan bestilles som selvstendige trykk, på papir av 
høyeste kvalitet, ved å kontakte Edmund Schilvold på e-postadressen 
edmundQschilvold.com 


For- og ettersats: Unge stjerner i Den lille magellanske sky. Ikke langt fra Mel- 
keveien ligger dverggalaksen Den lille magellanske sky, som blant annet innehol- 
der denne gruppen av blivende stjerner som fortsatt er i en utviklingsprosess der 
de trekker til seg materiale fra omkringliggende gasskyer. Stjernenes framtidige 
brennstoff, hydrogen, er foreløpig ikke antent. Den vesle galaksen er oppkalt et- 
ter Ferdinand Magellan, den første kjente oppdageren som gjennomførte en full 
verdensomseiling. Underveis noterte en seg eksistensen av Den store og Den lille 
magellanske sky, objekter som vi i dag vet er små galakser som befinner seg i nær- 
heten av vår egen. Foto: NASA 


Side 2: Solnedgang sett fra Silver Strand nær bygda Killeen i county Mayo, Irland. 
Her er det kun havet som ligger imellom betrakteren og Amerika. 


Side 6: Et svulmende tårn av støv og gass stiger opp fra Ørnetåken, som befinner 
seg om lag 7.000 lysår fra jorden. Ørnetåken er kjent som en kosmisk ”fødeavde- 
ling”, et sted der det kontinuerlig dannes nye stjerner. Foto: NASA 


Side 7: Strålingen fra kraftige stjerner utenfor toppen av bildet lyser opp og erode- 
rer denne gigantiske pilaren av ulike gasser. Formasjonen er en del av Kjegletåken, 
som befinner seg om lag 2.600 lysår fra vår planet. Foto: NASA 


Side 8: Idyllisk dal i county Sligo, Irland. Det er mai, og løvet har nettopp sprunget 
ut. Det karakteristiske fjellet lengst til venstre heter Ben Bulben eller Ben Bulbin, 
og er berømt fordi det er nevnt i William Butler Yeats' dikt ”Under Ben Bulben”, et 
dikt som inneholder hans egen gravskrift. 


Side 9: Sjønært kulturlandskap på halvøya Fanad, nord i county Donegal, Irland. 
Kveldssola lyser opp gresset, som er så grønt som det bare kan være om våren. I vest 
strekker andre halvøyer seg ut i havet. 


Side 24: Steinformasjon bestående av rombeporfyr. Fuktigheten framhever stei- 
nens naturlige farge, og den lave sola aksentuerer former og teksturer. Stedet er en 


strand på vestsiden av søndre Jeløy. 


Side 25: Et annet parti fra vestsiden av søndre Jeløy. I det myke kveldslyset viser 
den særegne naturen seg fra sin vakreste side. 


Side 40: Et tre har drevet i land, og slites ubarmhjertig i stykker av bølgene og de 
skarpe steinene. Fra Jeløy. 


Side 41: En annen særegen formasjon ved sjøen på søndre Jeløy, typisk for det for- 
revne området ved Stalsberget. 


Side 43: Morgenstemning i skogen. Et regnskyll i løpet av natten har fuktet tre- 
stammene og bakken, og gjort den vesle stien om til et bekkefar. Fra Bjørnåsen på 
nordre Jeløy. 


Side 45: Åkerholme med velutviklede lønnetrær vest for gården Kjellandsvik. Det 
er kveld og forsommer, og svarttrosten synger fra skogbrynet. 


Side 47: To av naturens skulpturer, sett i silhuett mot solnedgangen. En sjeldent 
klar vesthimmel lar det blå skumringslyset slippe til. Fra søndre Jeløy. 


Side 50: Klipper nær landsbyen Portacloy i county Mayo, Irland. I det fjerne ser 
vi de kjente ”Stags of Broadhaven”, en gruppe på fem eller sju ”tenner”, avhengig 
av hvordan en teller, som stikker opp av havet om lag to kilometer fra land. Dyk- 
kemulighetene i sjøen omkring dem skal være fantastiske. 


Side 51: Kystlandskap typisk for den vestre delen av county Donegal i Irland. Dette 
bildet er tatt fra en vei nær landsbyen Kilcar. 


Side 53: Nærbilde av klippeavsats ved Stalsberget på søndre Jeløy. Unge strand- 
snegler klamrer seg fast til steinen. Med litt fantasi kan scenen bringe assosiasjoner 
til beskrivelsene i Dante Alighieris Inferno, første del av eposet Den guddommelige 
komedie. 


Side 61: Nok en pussig formasjon på vestsiden av søndre Jeløy. 


Side 63: Aftenstemning på Stalsberget, søndre Jeløy. Kolosser av stein møter de 
stadige bølgene som skapes av vinden og av skipstrafikken. 


Side 66: ”Michelangelo was here” kalte jeg en gang dette bildet av skulpterte stei- 
ner som hever seg over de frådende bølgene. Fra vestsiden av søndre Jeløy. 


Side 67: En annen scene fra søndre Jeløy. Dette partiet av stein er mer glattskurt, 


og har bare en svak, rødlig farge. 


Side 69: Morgen over Ytre Oslofjord. Sola skinner på den mektige skyformasjonen, 
men foreløpig ikke på selve fjorden. Til venstre ser vi søndre Jeløy med Tronvik og 
Rødsåsen, til høyre Gullholmen og en flik av Bastøy. 


Side 72: Ved veien fra Westport til Louisburgh i county Mayo finner en Irlands 
hungersnødmonument, et stille minnesmerke over de mange menneskene som 
døde under de store sultkatastrofene som rammet Irland på 1800-tallet. Mange 
døde også på veien til Amerika, der de håpet å finne en redning, derav begrepet 
”kisteskip”. Den avbildede skulpturen er Irlands største bronseskulptur, og er ment 
å vise nettopp et slikt dødens skip, lastet med desperate emigranter. 


Side 73: En vemodig og visstnok hjemsøkt kirkeruin i Den forgiftede dal, The Poi- 
soned Glen, i county Donegal, Irland. I forgrunnen blomstrer busken som kalles 
”furze”, og i bakgrunnen ser vi det pyramideformede fjellet Errigal. 


Side 78: Slieve League sett fra Carrigan Head i county Donegal, Irland. Dette skal 
etter sigende være de høyeste klippene av denne typen i Europa. En fotrute følger 
fjellets rygg. 


Side 79: Vårgrønne beitemarker ved elva Boyne i county Meath, Irland. I det fjerne 
ser vi den kuppelformede passasjegraven Newgrange, som en tror kan være hele 
5.000 år gammel. Ved vintersolverv skinner sola inn gjennom en åpning i gravhau- 
gen, og lyser i et kort øyeblikk opp gravkammeret. Newgrange har vært gjenstand 
for omfattende restaureringsarbeider, og er i dag en av Irlands største turistattrak- 
sjoner. 


Side 85: Kveld ved Parke's Castle, et slott fra det syttende århundre ved innsjøen 
Lough Gill i county Leitrim, Irland. Slottet ble bygd av den engelsk-ættede Roger 
Parke, men står på samme sted som festningen til den mektige irsk-gæliske høv- 
ding-slekten O'Rourke. Sistnevnte var stedets eiere inntil eiendommen ble kon- 
fiskert av engelske myndigheter på slutten 1500-tallet. Liknende historier kunne 
fortelles om mange av de andre slottene i Irland. 


Side 89: De rustrøde restene av en brygge som delvis har falt ned i vannet. Stedet 
er Kjøvangen nord for Son. 


Side 97: Blader tilhørende gul nøkkerose kommer opp av og flyter på det mør- 
ke, hemmelighetsfulle vannet i Kongshavntjern på nordre Jeløy. I eldre tider var 
Kongshavntjern kjent for det vi i dag kanskje ville ha beskrevet som paranormale 
fenomener. Men nå er det lenge siden noen observerte underlige lys eller hørte rare 
lyder ved dette vakre, bortgjemte skogstjernet. 


Side 100: En av ferjene som frekventerer strekningen Moss-Horten, sett fra Fiske 
på Jeløy en stille ettermiddag i januar. 


Side 101: Et av skipene til Colorline passerer Bastøy i Ytre Oslofjord. 


Side 102: En kløft på vestsiden av søndre Jeløy, omgitt av pussige steinformasjoner. 
Den rødlige rombeporfyren er delvis dekket av gråhvit og orange lav. 


Side 103: Seilbåter på vei inn Oslofjorden i forbindelse med den årlige Hollender- 
seilasen. 


Side 138: Soloppgang over Moss havn. Ferjene ligger fortsatt i ro, og noen av sva- 
nene hviler ved å flyte urørlige i det stille vannet med hodet lagt ned på ryggen. 


Side 139: Måkene følger skrikende etter denne reketråleren mens yrkesfisker Finn- 
Erik Årvik fra Rygge sløyer dagens bifangst av torsk. Bare de raskeste og mest fram- 
på av fuglene klarer å sikre seg et måltid. Det er vinter, ettermiddag, og blikkstille 
på fjorden. I sør ser vi øya og fugleparadiset Revlingen. 


Side 151: I april er nettene fortsatt mørke, men fullmånen kaster sitt kjølige lys på 
den nesten blikkstille sjøen mellom Jeløy og den vesle øya Bile. 


Side 162: Sommernatten er i ferd med å gli over i morgen, og en båt ligger urørlig 
i det speilblanke vannet mellom stranden på nordre Bile og den skogkledde Bev- 
øya. 


Side 163: Et av skipene til DFDS Seaways passerer Tofte og åsene på Hurumlandet 
idet skumringen setter inn. 


Side 226: En monolitt av vulkansk stein vest for Bredebukt på søndre Jeløy. Her 
ser vi den i silhuett mot den lysnende himmelen i øst. Ennå er det nesten to timer 
til selve soloppgangen. 


Side 227: Skyene over Bredebukt på søndre Jeløy flammer opp idet sola nærmer 
seg horisonten. 


Side 233: Solstråler skyter ned fra sprekkene mellom dramatiske skyer denne som- 
merkvelden nær Sandnessjøen på Helgelandskysten. 


Side 240: En gang ga dette treet liv til insekter som levde under barken. Treet står 
fortsatt, men barken har falt av, og de mange sporene etter insektenes ganger står 
igjen som gåtefulle inskripsjoner fra fortiden. 


Side 241: Vår i eikeskogen ved Reier på søndre Jeløy. En mektig eik med tre mar- 
kante stammer reiser seg fra den hvitveisdekte skogbunnen. 


Side 242: Denne alleen av blant annet lind fører ned til Reier gård på søndre Jeløy. 
Her har snøen akkurat rukket å legge seg, og nye byger sender kaskader av krystal- 
ler inn i rommet mellom stammene. Slike vinterdager er en sjeldenhet i det milde 
oslofjordsklimaet. 


Side 243: Nye bregner skyter opp fra laget av visne blader fra året før. De nye bla- 
dene begynner som spiraler, og folder seg gradvis ut til de når ferdig lengde. 


Side 244: Lysegrønn lav, rødlig lavastein og blålig vann danner et fargespill av de 
sjeldne før fargene blekner i takt med at fuktigheten fordamper. Fra Bredebukt på 
søndre Jeløy. 


Side 245: Disse bladene til bregnen sisselrot forteller en historie om overlevelse 
mot alle odds der de titter fram fra en sprekk i lavasteinen som preger vestsiden av 
søndre Jeløy. Bildet viser også hvordan bergartenes farger spenner fra tydelig rødt 
til nesten lilla. Gulfargen tilhører en lav. 


Side 246: Fargene til rombeporfyren kommer tydeligst fram når den er våt, og i 
dette tilfellet befinner den seg mer eller mindre under vann, i elementet som har 
bidratt til å gi den form. Fra vestsiden av søndre Jeløy. 


Side 247: Som om den er blitt født av det omkringliggende berget, men likevel er 
blitt annerledes enn sitt opphav, ligger denne steinen alene i fjæra, et minne om 
istiden som førte den dit. Fra søndre Jeløy. 


Side 248: Solnedgang over Holmestrand, sett fra lindeskogen på øya Mølen i Os- 
lofjorden en stille kveld i april. Ifølge lokalkjente bodde det en gang munker på 
denne lille, men frodige øya mellom Hurumlandet og Horten. 


Side 249: Søndre halvdel av Mølen, sett fra fjordens østside idet sola forsvinner ned 
bak tåkeskyene. 


Side 250: Et teppe av hvitveis og vårkål dekker skogbunnen på Mølen denne vår- 
kvelden i april. Lindetrærne står foreløpig uten blader, og de mange klasene av 
eviggrønn misteltein er fortsatt lette å få øye på. Om en måneds tid vil det nye 
løvet ha gjort skogbunnen skyggefull, og mistelteinen tilnærmet usynlig. 


Side 251: En av de aldrende lindene på øya Ramvikholmen, sør for tettstedet Tofte 
på Hurumlandet. Solnedgangen er over, og den blå timen har akkurat begynt. Den 
eviggrønne snylteplanten misteltein henger i store klaser fra treets grener. 


Side 252: Fyrlykta på vestsiden av øya Revlingen, sør for Moss. I bakgrunnen ser vi 
lysene fra oljeraffineriet på Slagentangen, nord for Tønsberg. Det er kveld, og lufta 
er full av måkeskrik. Hekkesesongen har akkurat begynt. 


Side 253: Fyrlykta på vestsiden av øya Revlingen, her i silhuett mot den lyse kvelds- 
himmelen i nordvest. Søndre Jeløy med Alby og Rødsåsen danner horisonten i 
midtre og høyre del av bildet. 


Side 254: Ettervinter, og solnedgang over Tofteholmen og Østnestangen. Sistnevn- 
te er en del av Hurumlandet. Fotografen befinner seg nær Krokstrand i Vestby 
kommune. 


Side 255: Som over. Sollyset fortsetter å stråle ned fra sprekkene i skydekket. 


Side 256: Nattens tåkedis forlater fjellene og danner mektige søyler i lufta denne 
morgenen ved Gildeskål i Nordland. Fotografert fra Hurtigruta. 


Side 257: En fiskeskøyte har sjøen for seg selv denne fine morgenen ved fjellene i 


Gildeskål, Nordland. 


Side 258: I det som må være en av verdens vakreste kirkegårder, Waverley Ce- 
metery vest for Sydney i Australia, står monumentale gravminner som dette og 
forteller om noen av skjebnene til de mange menneskene fra Irland som emigrerte 
til Australia. En del kom dit av egen fri vilje, andre ble sendt dit som straffanger, og 
av dem i sistenevnte kategori var mange det vi i dag ville ha kalt politiske fanger, 
personer som hadde våget å engasjere seg i kampen for irsk selvstendighet. Ofte 
fikk de aldri anledning til å se hjemlandet og familien igjen. 


Side 259: Et av mange irsk-inspirerte kors på Waverley Cemetery, i dette tilfellet 
dekorert med kløverblader. Trekløveren er et av Irlands nasjonalsymboler, og sym- 
boliserer også kristendommens guddommelige treenighet. 

